《宿广惠寺》
清代·蔡珽

牛羊下孤岭，落日暗远川。暝色入幽谷，山翠冷暮烟。

凉风吹户入，归鸟栖檐前。疏林度清磬，一镫僧舍悬。

深山少更漏，独向西窗眠。静坐见明月，欹枕闻寒泉。

岩壑锁阒寂，转觉百虑煎。良时不再得，胡为尘绁牵。

作者简介：蔡珽（？—1743）字若璞，号禹功，别号无动居士，又号松山季子，汉军正白旗人。康熙三十六年进士，历官翰林院掌院学士兼礼部侍郎，吏部、兵部尚书兼左都御史和正白旗汉军都统，署直隶总督。雍正初年曾赈直隶灾荒以印券给贫民，以工代赈，屡被参劾免官。雍正五年（1727）判斩监侯。乾隆八年卒。有《守素堂诗集》等。